
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 583/11.1.1996 απόφασης του Περι¬ 


φερειακού Δ/ντή Ιωαννίνων περί σύστασης αμι¬ 
γούς Δημοτικής Επιχείρησης με την επωνυμία 
«Αναπτυξιακή Δημοτική Επιχείρηση Ιωαννίνων» 
(Α.Δ.Ε.Ι.). 1 

Τροποποίηση της συστατικής πράξης της Δημοτικής 
Επιχείρησης Ανάπτυξης Φιλιατών Νομού Θεσπρω¬ 
τίας. 2 

Τροποποίηση της συστατικής πράξης της Δημοτικής 
Επιχείρησης Μελετών Κατασκευών Βόλου 
(ΔΕ.ΜΕ.ΚΑ.Β.). 3 

Σύσταση ιδίου νομικού προσώπου στο Δήμο Βισαλ- 
τίας Ν. Σερρών με την επωνυμία «Δημοτικοί Παιδι¬ 
κοί Σταθμοί Δήμου Βισαλτίας». 4 


Ίδρυση μονίμου καταφυγίου άγριας ζωής, στην περιο¬ 
χή των κοινοτικών διαμερισμάτων «Ασφενδιού - Πυ- 
λίου» περιφέρειας Δήμου Δικαίου της νήσου Κω 


του νομού Δωδεκανήσου. 5 

Σύσταση Νομικού Προσώπου στο Δήμο Ναυπλίου Ν. 
Αργολίδας με την επωνυμία Σχολική Επιτροπή 4ου 
Δημοτικού Σχολείου Ναυπλίου. 6 

Σύσταση Νομικού Προσώπου στο Δήμο Ναυπλίου Ν. 
Αργολίδας με την επωνυμία «Σχολική Επιτροπή 1 ου 
Δημοτικού Σχολείου Ναυπλιέων». 7 

Τροποποίηση ΟΕΥ Δήμου Στυμφαλίας Ν. Κορινθίας... 8 

Σύσταση δημοτικής επιχείρησης στο δήμο Στυλίδας 
για την ποιότητα ζωής στο Δήμο Στυλίδας. 9 


Διορθώσεις σφαλμάτων στη Γ2β/5288/2000 απόφαση 
«Μεταβίβαση Κρατικών Παιδικών Σταθμών στο Δή¬ 
μο Μελίτης - Ν. Φλώρινας» και στην Γ2β/5330/2000 
απόφαση «Μεταβίβαση Κρατικών Παιδικών Σταθ¬ 
μών στους Δήμους Αντιχασίων - Ν. Λάρισας, Χαλά- 
στρας - Ν. Θεσ/νίκης και Περάματος - Ν. Φλώρι¬ 


νας». 10 

Διόρθωση σφάλματος στην Α1α/6027/29.12.1999 
κοινή απόφαση Υπουργών Εσωτερικών Δημόσιας 
Διοίκησης και Αποκέντρωσης, Οικονομικών και 
Υγείας και Πρόνοιας. 11 


ΑΠΟΦΑΣΕΙ Σ 

Αριθ. 1340 (1) 

Τροποποίηση της 583/11.1.1996 απόφασης του Περ/κού 
Δ/ντή Ιωαννίνων περί σύστασης αμιγούς Δημοτικής Ε¬ 
πιχείρησης με την επωνυμία «Αναπτυξιακή Δημοτική 
Επιχείρηση Ιωαννίνων» (Α.Δ.Ε.Ι.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ. 
410/95). 

2. Την απόφαση του Υπουργού Εσωτερικών 25027/ 
9.4.84 (ΦΕΚ244/Β719.4.84). 

3. Την αριθ. 814/1999 απόφαση του Δημοτικού Συμβου¬ 
λίου Ιωαννίνων, αποφασίζουμε: 

1. Τροποποιούμε την παρ. 6 Β' της 583/11.1.1996 από¬ 
φασή μας ως εξής: 

Ο Δήμος Ιωαννίνων διαθέτει στην επιχείρηση το χρημα¬ 
τικό ποσό των 582.000.000 δρχ. ως ίδια συμμετοχή στο 
αρχικό κεφάλαιό της (αύξηση κατά 200.000.000) δρχ. 
Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική πράξη ο Δήμος Ιωαννίνων 
επιβαρύνεται εφάπαξ με το ποσό των 200.000.000 δρχ. 
(Σελ. 37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 24 Ιανουάριου 2000 

Με εντολή Γενικού Γραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

□ 

Αριθ. 168 (2) 

Τροποποίηση της συστατικής πράξης της Δημοτικής 
Επιχείρησης Ανάπτυξης Φιλιατών Νομού Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. 

2. Την αριθ. 624/16 Ιουνίου 1998 απόφασή μας, περί 
συστάσεως Δημοτικής Επιχείρησης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΦΙΛΙΑΤΩΝ» Νο- 

μού Θεσπρωτίας (ΦΕΚ 666/3.7.1998) όπως τροποποιήθη¬ 
κε με την όμοια αριθ. 3142/7.7.1999 απόφαση. 

3. Την αριθ. 302/1999 απόφαση Δημοτικού Συμβουλίου 
Φιλιατών, περί τροποποιήσεως της συστατικής πράξης 
της Δημοτικής Επιχείρησης Ανάπτυξης Φιλιατών, που 
αφορά την αύξηση του μετοχικού κεφαλαίου της ως άνω 
επιχείρησης, αποφασίζουμε: 

1. Τροποποιούμε την αριθ. 624/16.6.1998 απόφασή μας 
περί συστάσεως Δημοτικής Επιχείρησης με την επωνυμία 
«Δημοτική Επιχείρηση Ανάπτυξης Φιλιατών», που δημοσι- 
εύθηκε στο αριθ. 666/3.7.98 ΦΕΚ, όπως τροποποιήθηκε 
με την αριθ. 3142/7.7.99 όμοια απόφαση και συγκεκριμέ¬ 
να ως προς την αύξηση του μετοχικού κεφαλαίου, ως 
εξής: 

Αυξάνεται το μετοχικό κεφάλαιο της Δημοτικής Επιχεί¬ 
ρησης Ανάπτυξης Φιλιατών κατά 70.832.000 δρχ., ποσό 
το οποίο θα καταβληθεί από το Δήμο Φιλιατών εντός του 
έτους 2000. 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Φιλια- 
τών, θα εγγράφει δε πίστωση ύψους 70.832.000 δρχ. στον 
αντίστοιχο Κ.Α. του υπό κατάρτιση προϋπολογισμού 
έτους 2000. 

Κατά τα λοιπά ισχύει η αριθ. 624/16.6.98 προγενέστερη 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 21 Ιανουάριου 2000 

Με εντολή Γενικού Γραμματέα Περιφέρειας 
Η Διευθύντρια 

Δ/νσης Τοπ. Αυτ/σης και Διοίκησης 
ΑΛΕΞ. ΚΟΣΙΩΡΗ 

□ 

Αριθ. 140130 (3) 

Τροποποίηση της συστατικής πράξης της Δημοτικής 
Επιχείρησης Μελετών Κατασκευών Βόλου (ΔΕ.ΜΕ.ΚΑ.Β.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρ. 277-284 του Π.Δ. 410/95 
«Δημοτικός και Κοινοτικός Κώδικας». 

2. Τις διατάξεις του Ν. 2503/97 «περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.ά. διατάξεις». 

3. Την αριθ. 16006/29.8.1997 απόφαση του Γεν. Γραμ¬ 
ματέα Περιφ. Θεσσαλίας «εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Ν. Μαγνησίας για υπο¬ 
γραφή εγγράφων». 

4. Την αριθ. 71529/87 απόφαση του Υπουργού Εσωτε¬ 
ρικών (ΦΕΚ 64/5.2.87) περί σύστασης Δημοτικής Επιχεί¬ 
ρησης Μελετών Κατασκευών Βόλου, όπως αυτή συμπλη¬ 
ρώθηκε και τροποποιήθηκε μεταγενέστερα. 

5. Την από Δεκέμβριο 1999 συμπληρωματική Οικονομο¬ 
τεχνική Μελέτη. 

6. Την αριθ. 532/99/13-1-2000 απόφαση του Δημοτικού 
Συμβουλίου Βόλου, αποφασίζουμε: 

Τροποποιούμε την παρ.7 (αρχικό κεφάλαιο της επιχεί¬ 
ρησης) της αριθ. 71529/87 απόφαση του Υπουργού Εσω¬ 
τερικών (συστατική πράξη), όπως αυτή συμπληρώθηκε 
καιτροποιήθηκε μεταγενέστερα, ως εξής: 


Αυξάνεται το αρχικό κεφάλαιο της Επιχείρησης κατά 
150.000.000 δρχ., ήτοι από 333.000.000 δρχ. γίνεται 
483.000.000 δρχ. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού οικ. έτους 1999 ύψους 
150.000.000 δρχ. και στον Κ.Α.212.9 ιη. 

Η παρούσα απόφαση να δημοσιευθεί στην εφημερίδα 
της Κυβέρνησης. 

Βόλος, 19 Ιανουάριου 2000 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 

□ 

Αριθ. 17797/99 (4) 

Σύσταση ιδίου νομικού προσώπου στο Δήμο ΒισαλτίαςΝ. 
Σερρών με την επωνυμία «Δημοτικοί Παιδικοί Σταθμοί 
Δήμου Βισαλτίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αντικαταστάθηκε 
στις παραγράφους 1, 5 και 7 με τις όμοιες 6, 7 και 8 του 
άρθρου 9 του Ν. 2503/1997) και 203 του Π.Δ. 410/1995 
(Δ.Κ.Κ.). 

2. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139/Α798) «Ανασύνταξη των εκλογικών 
καταλόγων, οργάνωση και άσκηση του εκλογικού δικαιώ¬ 
ματος των ετεροδημοτών, εκσυγχρονισμός της εκλογι¬ 
κής διαδικασίας και άλλες διατάξεις». 

3. Τις διατάξεις του άρθρου 27 του Ν. 2081/92 (ΦΕΚ 
154/Α') όπου προστέθηκε το άρθρο 29Α του Ν. 1558/85 
(ΦΕΚ 137/Α'). 

4. Τις διατάξεις των άρθρων 1 και 7 του Ν. 2503/1997 
(ΦΕΚ 107/Α') «Διοίκηση, οργάνωση, στελέχωσητης Περι¬ 
φέρειας, ρύθμιση θεμάτων για την τοπική αυτ/ση και 
άλλες διατάξεις». 

5. Την Π2β/2827/17.7.1997 (ΦΕΚ637/Β') κοινή απόφα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης και Υγείας - Πρόνοιας. 

6. Τη Γ2β /4104/12.10.1999 (ΦΕΚ 1930/Β799) απόφαση 
του Υφυπουργού Υγείας και Πρόνοιας, με την οποία με¬ 
ταβιβάστηκαν στο Δήμο Βισαλτίας οι Κρατικοί Παιδικοί 
Σταθμοί Δημητριτσίου και Τριανταφυλλιάς Ν. Σερρών. 

7. Την αριθ. 1308/13.1.1998 απόφαση του Γενικού 
Γ ραμματέα Περιφέρειας Κεντρικής Μακεδονίας «Μεταβί¬ 
βαση του δικαιώματος υπογραφής με εντολή Γενικού 
Γ ραμματέα Περιφέρειας». 

8. Την αριθ. 157/1999 απόφαση του Δημοτικού Συμβου¬ 
λίου Δήμου Βισαλτίας που αφορά τη σύσταση νομικού 
προσώπου, αποφασίζουμε: 

Προσαρμόζουμε τη συστατική πράξη των Κρατικών Παι¬ 
δικών Σταθμών Δημητριτσίου και Τριανταφυλλιάς Ν. Σερ¬ 
ρών στις διατάξεις του Π. Δ. 410/1995 (Δ. Κ. Κ.) ως εξής : 

1. Συστήνουμε στο Δήμο Βισαλτίας Νομ. Σερρών ίδιο 
νομικό πρόσωπο με την επωνυμία «Δημοτικοί Παιδικοί 
Σταθμοί Δήμου Βισαλτίας», με έδρα το δημοτικό διαμέρι¬ 
σμα Δημητριτσίου. 

2. Σκοπός του νομικού προσώπου είναι η φύλαξη, 
φροντίδα, ημερήσια διατροφή, διαπαιδαγώγηση και ψυ¬ 
χαγωγία νηπίων εργαζομένων γονέων, η πολύπλευρη 

νοητική, συναισθηματική, κοινωνική, ψυχοσωματική ανά¬ 
πτυξη των παιδιών και η προπαρασκευή τους για τη φυσι¬ 
κή μετάβασή τους από την οικογενειακή ζωή στο σχολικό 
περιβάλλον. 

3. Πόροι του νομικού προσώπου είναι: 

α) Ετήσια επιχορήγηση της Περιφέρειας μέσω της 
Νομαρχιακής Αυτοδιοίκησης, ποσού που να καλύπτει τα 
λειτουργικά του έξοδα, δηλαδή την αντιμετώπιση των 
αναγκών λειτουργίας, συντήρησης των εγκαταστάσεων 
και της μισθοδοσίας του προσωπικού που μετατάσσεται 
σ’ αυτόν. 

β) Εισφορές, δωρεές, κληρονομιές και κληροδοσίες. 

γ) Έσοδα από το αντίτιμο των πραγμάτων ή υπηρεσιών 
που παρέχονται από το νομικό πρόσωπο. Το Διοικητικό 
Συμβούλιο του νομικού προσώπου μετά από πλήρως τεκ¬ 
μηριωμένη σύμφωνη γνώμη του Δημοτικού Συμβουλίου η 
οποία θα είναι σύμφωνη με τον κοινωνικό χαρακτήρα των 
παρεχομένων υπηρεσιών, μπορεί να επιβάλλει μηνιαία οι¬ 
κονομική εισφορά (τροφεία) στις οικογένειες των φιλο- 
ξενουμένων νηπίων. 

δ) Πρόσοδοι από τη δική του περιουσία. 

ε) Επιχορηγήσεις του Δήμου Βισαλτίας ή άλλων φορέ¬ 
ων του Δημοσίου. 

στ) Κάθε τυχόν παροχή του Κράτους ή άλλη νόμιμη 
πρόσοδος. 

4. Περιουσία του νομικού προσώπου είναι η κινητή και 
ακίνητη περιουσία των πρώην Κρατικών Παιδικών Σταθ¬ 
μών Δημητριτσίου και Τριανταφυλλιάς (άρθρο 26 παρ. 4 
του Π.Δ.410/95). 

5. Το νομικό πρόσωπο διοικείται από Διοικητικό Συμ¬ 
βούλιο η σύνθεση του οποίου θα καθορισθεί με απόφαση 
του Δημοτικού Συμβουλίου Βισαλτίας, κατά τις διατάξεις 
της παρ. 3 του άρθρου 203 του Π.Δ. 410/1995 και των 
άρθρων 3 και 4 της αριθ. Π2β/2827/17.7.97 (ΦΕΚ 637/Β") 
κοινής απόφασης Υπουργών Υγείας Πρόνοιας και Εσωτε¬ 
ρικών, Δημόσιας Διοίκησης και Αποκέντρωσης. Το Διοι¬ 
κητικό Συμβούλιο εκλέγει από τα μέλη του τον αντιπρόε¬ 
δρό του. Η θητεία των μελών του Διοικητικού Συμβουλίου 
του Νομικού Προσώπου ακολουθεί τη Δημοτική και Κοι¬ 
νοτική περίοδο, λήγει δε πάντοτε με την εγκατάσταση του 
νέου Διοικητικού Συμβουλίου. Εάν κατά τη διάρκεια της 
θητείας του Διοικητικού Συμβουλίου κενωθεί θέση για 
οποιονδήποτε λόγο και μέχρι της πλήρωσής της, μπορεί 
να λειτουργεί με ελλιπή σύνθεση, η οποία δεν μπορεί να 
είναι κατώτερη από τον αριθμό που απαιτείται για την 
απαρτία. Η θητεία του πρώτου Διοικητικού Συμβουλίου 
λήγει με τη λήξη της παρούσης Δημοτικής αρχής. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον αντιπρόεδρο. 

7. Κάλυψη δαπάνης: Η δαπάνη θα καλύπτεται από επι¬ 
χορήγηση της Περιφέρειας μέσω της Νομαρχιακής Αυ¬ 
τοδιοίκησης, όπως προβλέπεται από την παρ. 8 του άρ¬ 
θρου 9 του Ν. 2503/1997 και από πόρους του Δήμου 
Βισαλτίας, το ύψος των οποίων δεν μπορεί να προσδιορι¬ 
στεί επί του παρόντος. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Σέρρες, 17 Ιανουάριου 2000 
Με εντολή Γενικού Γραμματέα Περιφέρειας 
Η Διευθύντρια κ.α.α. 

ΓΕΩΡΓΙΑ ΧΡΙΣΤΟΦΟΡΙΔΟΥ 


Αριθ. 5210/π.ε. (5) 

Ίδρυση μονίμου καταφυγίου άγριας ζωής, στην περιοχή 
των κοινοτικών διαμερισμάτων «Ασφενδιού - Πυλίου» 
περιφέρειας Δήμου Δικαίου της νήσου Κω του νομού 
Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Το άρθρο 57, τροποποίηση και συμπλήρωση διατά¬ 
ξεων του Ν.Δ. 86/69 «Δασικός κώδιξ» (ΦΕΚ 7/Α'), του Ν. 
2637/98 «Σύσταση Οργανισμού Πιστοποίησης κ.λπ.», με 
το οποίο τροποποιήθηκαν τα άρθρα 253 και 254 του Ν.Δ. 
86/69, όπως αυτά αντικαταστάθηκαν από τα άρθρα 3 και 
4 του Ν. 177/75 (ΦΕΚ205/Α'). 

2. Την αριθ. 414985/29.11.85 (ΦΕΚ 757/Β'/18.12.1985), 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε με 
τις 366599/16.12.96 (ΦΕΚ 1188/Β731.12.90) και 294283/ 
23.12.1997 (ΦΕΚ 68/Β74.2.98), κοινές αποφάσεις των 
Υπουργών Εθνικής Οικονομίας και Γεωργίας. 

3. Την αριθ. 3181/27.6.96 απόφασή μας για την «Απαγό¬ 
ρευση κυνηγίου θηραμάτων στην περιοχή Ασφενδίου - 
Πυλίου - Αντιμαχείας νήσου Κω νομού Δωδεκανήσου». 

4. Τις διατάξεις του Ν. 2218/94 (ΦΕΚ 90/Α') Ίδρυση νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λπ.», όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 153/ 
Α') «Συμπλήρωση διατάξεων για την Νομαρχιακή Αυτοδι¬ 
οίκηση κ.λπ.». 

5. Τις διατάξειςτου Ν. 2503/97 (ΦΕΚ 107/Α') «Διοίκηση, 
Οργάνωση, Στελέχωση της περιφέρειας κ.λπ.». 

6. Την αριθ. 476/30.6.99 αναφορά - πρόταση του Δασο¬ 
νομείου Κω, με εισήγηση του Δασοπόνου Σεκαρά Θεμι¬ 
στοκλή, για την ανάγκη τροποποίησης των ορίων της 
έκτασης όπου ίσχυε τριετής απαγόρευση κυνηγίου και 
ίδρυσης μονίμου καταφυγίου άγριας ζωής στην περιοχή 
των κοινοτικών διαμερισμάτων «Ασφενδιού - Πυλίου» 
περιφερείας Δήμου Δικαίου της νήσου Κω του νομού 
Δωδεκανήσου, προκειμένου να αφαιρεθούν εκτάσεις οι 
οποίες έχουν ήδη οικοδομηθεί ή περιλαμβάνουν οικι¬ 
σμούς ή καθαρά γεωργικές εκτάσεις και ακολουθώντας 
ευκρινείς διαδρομές επί του εδάφους, να γίνουν σαφή 
από τους κυνηγούς, τα όργανα της Υπηρεσίας κ.λπ. 

7. Την σύμφωνη γνώμη και την προφορική εισήγηση του 
αρμοδίου τμήματος και του Διευθυντή Δασών Δωδεκα¬ 
νήσου. 

8. Το γεγονός ότι το καταφύγιο αποτελεί άριστο βιό¬ 
τοπο για το λαγό, την νησιώτικη πέρδικα, πολλά αποδη¬ 
μητικά και αρπακτικά πτηνά τα οποία πρέπει να συνεχί- 
σουν να προστατεύονται να αναπαράγονται και να ανα¬ 
πτύσσονται, αποφασίζουμε: 

1. Ιδρύουμε μόνιμο καταφύγιο άγριας ζωής στην περιο¬ 
χή των κοινοτικών διαμερισμάτων «Ασφενδιού - Πυλίου» 
περιφερείας Δήμου Δικαίου, της νήσου Κω του νομού 
Δωδεκανήσου, σε έκταση εμβαδού επτά χιλιάδων εκατόν 
σαράντα (7.140) στρ. όπου ίσχυε τριετής απαγόρευση 
κυνηγίου με την ανωτέρω 3181/27.6.96 απόφασή μας. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από την Διεύθυνση Δασών 
Δωδεκανήσου σχεδιάγραμμα, που επισυνάπτεται στην 
παρούσα, ορίζεται ως εξής: Αρχίζει από την διασταύρω- 

ση του επαρχιακού δρόμου Κω - Αντιμαχείας με τον δρό¬ 
μο προς την θέση Λαγούδι. Ακολουθεί τον δρόμο αυτό 
νότια προς Μινιέρα - Λαγούδι. Φτάνοντας στο Λαγούδι 
στρίβει δυτικά και ακολουθεί το δρόμο προς Κοϊναριό και 
φτάνει στο συνοικισμό Αμανιού (παλιό Πυλί). Από εκεί 
στρίβει προς Άγιο Γεώργιο και ακολουθώντας αυτό το 
δρόμο συναντά τον δρόμο Πυλί - Λίμνη Πυλίου. Με κα¬ 
τεύθυνση προς την λίμνη συνεχίζει μέχρι την διασταύρω¬ 
σή του με τον πρώτο αγροτικό που τον τέμνει κάθετα τον 
οποίο ακολουθώντας φτάνει στον επαρχιακό. Ακολουθεί 
τον επαρχιακό με κατεύθυνση Ανατολική προς Κω μέχρι 
την διασταύρωση με τον δρόμο προς Λαγούδι όπου και η 
αφετηρία. 

3. Εντός του καταφυγίου άγριας ζωής απαγορεύεται 
έπ’ αόριστον η Θήρα κάθε θηράματος και κάθε είδους ά¬ 
γριας πανίδας, η σύλληψη κάθε είδους της άγριας πανί¬ 
δας για μη ερευνητικούς σκοπούς, η καταστροφή κάθε εί¬ 
δους ζώνης με φυσική βλάστηση, η καταστροφή των ζω¬ 
ντανών φυτοφρακτών, η αμμοληψία, η αποστράγγιση και 
αποξήρανση ελωδών εκτάσεων, η ρύπανση των υδατικών 
πόρων και η ένταξη έκτασης καταφυγίου άγριας ζωής 
σε πολεοδομικό ή ρυμοτομικό σχεδίασμά. Η εκτέλεση 
έργων ή εργασιών και ιδίως, αλιευτικά έργα, έργα αναδα¬ 
σμού, τουριστικές και βιομηχανικές εγκαταστάσεις, κα¬ 
τασκηνώσεις, λατομεία, μεταλλεία και δρόμοι εκτελού- 
νται αφού προηγουμένως έχει υποβληθεί μελέτη περι¬ 
βαλλοντικών επιπτώσεων τύπου Α' και έχει χορηγηθεί 
έγκριση περιβαλλοντικών όρων. Κατ’ εξαίρεση επιτρέπε¬ 
ται η σύλληψη ειδών της άγριας πανίδας και η μεταφορά 
τους προς εμπλουτισμό άλλων καταλλήλων περιοχών 
μόνον από τη Δασική Υπηρεσία. 


Με απόφασή μας, που θα δημοσιευθεί στην Εφημερίδα 
της Κυβερνήσεως, μπορεί να απαγορευτεί ή να τεθούν 
όροι ή περιορισμοί στην άσκηση της αλιείας, γεωργίας, 
βοσκής, υλοτομίας, χρήσης των φυτοπροστατευτικών 
προϊόντων και της συλλογής και κοπής αρωματικών, βα¬ 
φικών, αρτυματικών, μελισσοκομικών και ανθοκομικών - 
διακοσμητικών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα 
της Δασικής Υπηρεσίας, της Ελληνικής Αστυνομίας, της 
Αγροφυλακής τους δημοτικούς και κοινοτικούς υπαλλή¬ 
λους (άρθρο 289 παρ. 1 Ν.Δ. 86/69) και τις Κυνηγετικές 
Οργανώσεις, οι δε παραβάτες τιμωρούνται με τις ποινές 
που προβλέπονται από τις διατάξεις της Δασικής Νομο¬ 
θεσίας (παρ. 9 και 18 του άρθρου 287 Ν.Δ. 86/69 και της 
αριθ. 414985/29.11.85 (ΦΕΚ 757/Β718.12.1985), κοινής 
απόφασης των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε 
και ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Η ισχύς της παρούσας άρχεται από της δημοσιεύ- 
σεώςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 11 Ιανουάριου 2000 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

Αριθ. 545 (6) 

Σύσταση Νομικού Προσώπου στο Δήμο Ναυπλίου Ν. Αρ¬ 
γολίδας με την επωνυμία Σχολική Επιτροπή 4ου Δημο¬ 
τικού Σχολείου Ναυπλίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1 )Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις». 

2) Τις διατάξεις του άρθρου 203 του Δημοτικού και 
Κοινοτικού Κώδικα (Π.Δ. 410/95). 

3) Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά όργανα». 

4) Την με αριθ. πρωτ. 10407/31.12.1997 απόφαση του 
Γενικού Γραμματέα περί ανάθεσης αρμοδιοτήτων και 
ασκήσεως αυτών κατ’ εντολή μας στο Δ/ντή Τοπ. Αυτ/σης 
και Διοίκησης Ν. Αργολίδας και στους Προϊσταμένους 
των τμημάτων της υπηρεσίας μας. 

5) Την 357/99 απόφαση του Δημοτικού Συμβουλίου 
Ναυπλίου,από την οποία προκύπτει ότι παρίσταται ανά¬ 
γκη διαχωρισμού της Σχολικής Επιτροπής 1ου και 4ου 
Δημ. Σχολ. Ναυπλίου, επειδή τα παραπάνω σχολεία έπα- 
ψαν να συστεγάζονται, αποφασίζουμε: 

1) Συνιστούμε στο Δήμο Ναυπλίου, Νομού Αργολίδος, 
ίδιο Νομικό Πρόσωπο με την επωνυμία «Σχολική Επιτρο¬ 
πή 4ου Δημοτικού Σχολείου Ναυπλίου». 

Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες, καθαριότητας, θέρμανσης, φωτι¬ 
σμού, ύδρευσης τηλεφώνου, αναλωσίμων υλικών κ.λπ. 
του σχολείου. 

Η εκτέλεση μικρών έργων για επισκευή και συντήρηση 
του διδακτηρίου. 

Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

Η διαχείριση των εσόδων από την ενδεχόμενη εκμετάλ¬ 
λευση του σχολικού κυλικείου. 

Η φροντίδα για την εφεύρεση άλλων πόρων και ο εφο¬ 
διασμός της σχολικής μονάδας με έπιπλα σκεύη, και επο¬ 
πτικά όργανα, με βιβλία για την σχολική βιβλιοθήκη και 
γενικότερα η λήψη όλων των μέτρων που κρίνονται ανα¬ 
γκαία για την στήριξη της διοικητικής λειτουργίας της 
σχολικής μιονάδας. 

2) Το Διοικητικό Συμβούλιο εκλέγει Αντιπρόεδρο και 
Γ ραμματέα. 

3) Πόροι του Νομικού Προσώπου είναι: 

α) Ετήσια επιχορήγηση του Δήμου. 

β) Ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

4) Το Νομικό Πρόσωπο εκπροσωπείται στα Δικαστήρια 
και σε κάθε δημόσια αρχή από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

5) Με την παρούσα καταργείται κάθε προηγούμενη 
απόφασή μας. 

6) Κάλυψη δαπάνης: Από τις διατάξεις αυτής της από¬ 


φασης προκαλείται δαπάνη σε βάρος του προϋπολογι¬ 
σμού του Δήμου, το ύψος της οποίας δεν μπορεί να προσ¬ 
διοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 20 Ιανουάριου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΓΕΩΡΓΙΑ ΠΑΠΑΠΑΝΑΓΙΩΤΟΥ 

□ 

Αριθ. 126 (7) 

Σύσταση Νομικού Προσώπου στο Δήμο Ναυπλίου Ν. 
Αργολίδας με την επωνυμία «Σχολική Επιτροπή 1ου 
Δημοτικού Σχολείου Ναυπλιέων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις». 

2) Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

3) Τις διατάξεις του άρθρου 27 του Ν. 2081/92, με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά όργανα». 

4) Την με αριθ. πρωτ. 10407/31.12.1997 απόφαση του 
Γ ενικού Γ ραμματέα περί ανάθεσης αρμοδιοτήτων και α¬ 
σκήσεως αυτών κατ’ εντολή μας στο Δ/ντή Τοπ. Αυτ/σης 
και Διοίκησης Ν. Αργολίδας και στους Προϊσταμένους 
των τμημάτων της υπηρεσίας μας. 

5) Την 357/99 απόφαση του Δημοτικού Συμβουλίου 
Ναυπλίου,από την οποία προκύπτει ότι παρίσταται ανά¬ 
γκη διαχωρισμού της Σχολικής Επιτροπής 1ου και 4ου 
Δημ. Σχολ. Ναυπλίου, επειδή τα παραπάνω σχολεία έπα- 
ψαν να συστεγάζονται, αποφασίζουμε: 

1) Συνιστούμε στο Δήμο Ναυπλίου, Νομού Αργολίδος, 
ίδιο Νομικό Πρόσωπο με την επωνυμία «Σχολική Επιτρο¬ 
πή 1ου Δημοτικού Σχολείου Ναυπλιέων». 

Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες, καθαριότητας, θέρμανσης, φωτι¬ 
σμού, ύδρευσης τηλεφώνου, αναλωσίμων υλικών κ.λπ. 
του σχολείου. 

Η εκτέλεση μικρών έργων για επισκευή και συντήρηση 
του διδακτηρίου. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η διαχείριση των εσόδων από την ενδεχόμενη εκμετάλ¬ 
λευση του σχολικού κυλικείου. 

Η φροντίδα για την εφεύρεση άλλων πόρων και ο εφο¬ 
διασμός της σχολικής μονάδας με έπιπλα σκεύη, και επο¬ 
πτικά όργανα, με βιβλία για την σχολική βιβλιοθήκη και 
γενικότερα η λήψη όλων των μέτρων που κρίνονται ανα¬ 
γκαία για την στήριξη της διοικητικής λειτουργίας της 
σχολικής μονάδας. 

2) Το Διοικητικό Συμβούλιο εκλέγει Αντιπρόεδρο και 
Γ ραμματέα. 

3) Πόροι του Νομικού Προσώπου είναι: 

α) Ετήσια επιχορήγηση του Δήμου. 

β) Ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

4) Το Νομικό Πρόσωπο εκπροσωπείται στα Δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

5) Με την παρούσα καταργείται κάθε προηγούμενη 
απόφασή μας. 

6) Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού του Δήμου, το ύψος της οποίας δεν μπορεί να προσ¬ 
διοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 20 Ιανουάριου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΓΕΩΡΓΙΑ ΠΑΠΑΠΑΝΑΓΙΩΤΟΥ 

□ 

Αριθ. 20997/99 (8) 

Τροποποίηση ΟΕΥ Δήμου Στυμφαλίας Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 περί κυ- 
ρώσεως του κώδικα περί κατάστασης προσωπικού ΟΤΑ, 
όπως αυτές αντικαταστάθηκαν από εκείνες του άρθρ. 8 
παρ. 5 του Ν. 2307/95. 

2. Τις διατάξεις του Ν. 2539/97. 

3. Το ΟΕΥ του Δήμου Στυμφαλίας που εγκρίθηκε με την 
αριθ. 5683/284.99 απόφασή μας και δημοσιεύθηκε στο 
ΦΕΚ665/Β717.5.99. 

4. Την αριθ. 171/99 νόμιμα ληφθείσα απόφαση του 
Δημοτικού Συμβουλίου του παραπάνω Δήμου περί τρο¬ 
ποποίησης του ΟΕΥ του Δήμου αυτού. 

5. Την σύμφωνη γνωμοδότηση του υπηρεσιακού συμ¬ 
βουλίου του άρθρου 5του Ν. 1188/81 όπως αντικαταστά- 
θηκε με το άρθρο 8 παρ. 4του Ν. 2307/95, που διατυπώ¬ 
θηκε στην αριθ. 7/1/2.12.99 απόφαση αυτού. 

6. Τις διατάξεις του άρθρου 27 του Ν. 2081/92 με τις 
οποίες προτάθηκε νέο άρθρο στο Ν. 1558/85 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις, αποφασίζουμε: 

Τροποποιούμε το άρθρο 11 του ΟΕΥ του Δήμου Στυμ¬ 
φαλίας ως εξής: 

Κατηγορία Δευτεροβάθμιας Εκπαίδευσης 
Κλάδος Θέσεις 

ΔΕΙ Διοικητικών Οκτώ (8) 

Κατηγορία Υποχρεωτικής Εκπαίδευσης 
Κλάδος Θέσεις 

ΥΕ 16 Εργατών Δύο (2) 

Κατά τα λοιπά ισχύει ως έχει η αριθ. 5683/28.4.99 προη¬ 
γούμενη απόφασή μας, η οποία δημοσιεύθηκε στο ΦΕΚ 
665/Β717.5.99. 


Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του Δήμου 
Στυμφαλίας, το ύψος της οποίας δεν μπορεί να προσδιο- 
ρισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 7 Ιανουάριου 2000 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης 
I. ΒΟΡΤΕΛΙΝΟΣ 

□ 

Αριθ. 859 (9) 

Σύσταση δημοτικής επιχείρησης στο Δήμο Στυλίδας για 
την ποιότητα ζωής στο Δήμο Στυλίδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 277 του Π.Δ. 410/95 (ΔΚΚ). 

2. Το αριθ. 1643/23.4.1999 έγγραφο του Δήμου Στυλίδας, 
για το ανωτέρω θέμα, αποφασίζουμε: 

Συστήνουμε στο δήμο Στυλίδας επιχείρηση με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΓΙΑ ΤΗΝ ΠΟΙΟΤΗΤΑ 
ΖΩΗΣ» και με το διακριτικό τίτλο «ΔΕΠΟΙΖΩ» ως ίδιο Νο¬ 
μικό πρόσωπο ιδιωτικού δικαίου, το οποίο διέπεται από 
τις ανωτέρω διατάξεις. 

Σκοπός της επιχείρησης είναι η ανάπτυξη και η υποστήρι¬ 
ξη κάθε είδους πρωτοβουλία, που έψουν σχέση με την 
ευρύτερη κοινωνική παρέμβαση του Δήμου Στυλίδας, σε 
όλους τους τομείς δραστηριότητας που συνθέτουν την 
πραγματικότητα του διευρημένου δήμου και έχουν σαν 
αποδέκτες ευρύτερες κοινωνικές ομάδες με απώτερο 
στόχο τη διαρκή και ουσιαστική αναβάθμιση της ποιότη¬ 
τας ζωής των κατοίκων. 

Για την επίτευξη του σκοπού της η επιχείρηση μπορεί να 
αναπτύσσει δραστηριότητες ποικίλου περιεχομένου σε 
τομείς όπως: 

α) Πρόνοιας, β) Αθλητισμού, γ) Κοινωνικής μέριμνας, 
δ) Επικοινωνίας, ε) Πολιτισμού κ.λπ. και σαν τέτοιες ανα- 
φέρονται ενδεικτικά οι παρακάτω: 

α) Η διοργάνωση εκδηλώσεων και άλλων ενεργειών που 
εξυπηρετούν τους σκοπούς και στόχους της επιχείρη¬ 
σης. 

β) Η ίδρυση και λειτουργία κέντρων πληροφόρησης, 
συμβουλευτικών σταθμών κ.λπ. 

γ) Η ίδρυση και λειτουργία ειδικών τμημάτων παραγω¬ 
γής προϊόντων ή παροχής υπηρεσιών από και προς άτο¬ 
μα χρήζοντα ειδικής αντιμετώπισης ή βοήθειας. 

δ) Η ανάπτυξη προγραμμάτων ευαισθητοποίησης, ενη¬ 
μέρωσης, κατάρτισης και αγωγής. 

ε) Η χρηματοδότηση πρωτοβουλιών, που αναλαμβά¬ 
νουν άλλοι φορείς του Δημοσίου ή ιδιωτικού τομέα και το 
περιεχόμενο των οποίων συμβαδίζει με τους σκοπούς της 
επιχείρησης. 

στ) Κάθε άλλη δραστηριότητα, που δεν αναφέρεται στα 
ανωτέρω, αλλά εξυπηρετεί τους σκοπούς της επιχείρη¬ 
σης. 

Η διάρκεια της επιχείρησης είναι είκοσι πέντε (25) χρό¬ 
νια, από τη δημοσίευση της παρούσας απόφασης στην 
Εφημερίδα της Κυβερνήσεως. 




1982 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Έδρα της επιχείρησης ορίζεται η πόλη της Στυλίδας. 

Η επιχείρηση διοικείται από 7μελές Διοικητικό Συμβού¬ 
λιο, το οποίο θα αποτελείται από τους εξής. 

α) Ο Δήμαρχος, ως Πρόεδρος του Δ.Σ. ή δημοτικός 
σύμβουλος. 

β) Τέσσερεις (4) αιρετοί εκπρόσωποι του Δήμου Στυλί¬ 
δας, έκτων οποίων ο ένας της μειοψηφίας. 

γ) Ένας (1) εκπρόσωπος Κοινωνικού Φορέα. 

δ) Ένας (1) δημότης ή κάτοικος Στυλίδας με πείρα ή 
γνώσεις σχετικές με το αντικείμενο της επιχείρησης. 

Με απόφαση του δημοτικού συμβουλίου ορίζονται και 
τα αναπληρωματικά μέλη. 

Σε περίπτωση κατά την οποία ο αριθμόςτων εργαζομένων 
στην επιχείρηση ξεπεράσειτους είκοσι (20),τότετοΔ.Σ.της 
επιχείρησης θα είναι εννεαμελές συμπληρωμένο με τον εκ¬ 
πρόσωπο των εργαζομένων και ένα ακόμα δημότη. 

Η θητεία του Δ.Σ. αρχικά της επιχείρησης είναι 4ετής 
και ακολουθεί την θητεία του δημοτικού συμβουλίου. 

Πόροι της επιχείρησης: 

α) Τα έσοδα από την διάθεση των προϊόντων ή την 
χρήση νέων έργων ή υπηρεσιών που αυτή παρέχει. 

β) Πρόσοδοι από την περιουσία τους. 

γ) Έσοδα από δάνεια, κληρονομιές, δωρεές, εισφορές 
κ.λπ. 

δ) Κάθε είδους επιχορήγηση που προέρχεται από ση- 
μόσιους ή ιδιωτικούς φορείς, φυσικά ή νομικά πρόσωπα, 
από την Ελλάδα ή το Εξωτερικό. 

Το περιεχόμενο του καταστατικού, όπως οι τομείς 
δραστηριότητας, ο τίτλος της επιχείρησης και λοιπά είναι 
δυνατόν να τροποποιηθούν με απόφαση του δημοτικού 
συμβουλίου. 

Η διάλυση της επιχείρησης επέρχεται με την συμπλή¬ 
ρωση του χρόνου για τον οποίο συστήθηκε, εκτός αν 
διαφορετικά αποφασίσει πριν την εκπνοή της 25ετίας το 
δημοτικό συμβούλιο Στυλίδας. 

Σε περίπτωση διάλυσης και μετά την εκκαθάριση της 
περιουσίας της επιχείρησης, όσα περιουσιακά στοιχεία 
απομένουν περιέρχονται στον Δήμο Στυλίδας. 


Ακροτελεύτιο άρθρο 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Δήμου ετησίως 
και για τα πέντε επόμενα έτη πέντε (5) εκατομμυρίων 
δραχμών και έχει εγγράφει σχετική πίστωση στον Προϋ¬ 
πολογισμό του Δήμου Στυλίδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Λαμία, 20 Ιανουάριου 2000 


Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΣΤΑΥΡΟΥΛΑ ΠΑΠΑΓΕΩΡΓΙΟΥ 

□ 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο ΦΕΚ 28/Β'/2000, στο οποίο δημοσιεύθηκε η Γ2β/ 
5288 απόφαση Υπ. Υγείας και Πρόνοιας, γίνεται η παρα¬ 
κάτω διόρθωση: 

Στην παράγραφο 7 του κυρίως θέματος, από το εσφαλ¬ 
μένο «Στο Δήυο Μελίτης...», στο ορθό «Στο Δήμο Μελί- 
της...». 

Στο ΦΕΚ 28/Β72000, στο οποίο δημοσιεύθηκε η Γ2β/ 
5330 απόφαση Υπ. Υγείας και Πρόνοιας, γίνεται η παρα¬ 
κάτω διόρθωση: 

Στην παράγραφο 9 του κυρίως θέματος, από το εσφαλ¬ 
μένο «Τον Κρατικό Παιδικό Σταθμό Υδρούσας...», στο ορ¬ 
θό «Τον Κρατικό Παιδικό Σταθμό Κάτω Υδρούσας...». 

(Από το Υπ. Υγείας και Πρόνοιας) 

□ 


( 11 ) 

Στην Α1α/6027/29.12.1999 κοινή απόφαση Υπουργών 
Εσωτερικών Δημόσιας Διοίκησης και Αποκέντρωσης, Οι¬ 
κονομικών και Υγείας και Πρόνοιας η οποία δημοσιεύθη¬ 
κε στο ΦΕΚ 2311/Β/1999 και συγκεκριμένα στο εδάφιο α 
στην τέταρτη σειρά διορθώνεται το εσφαλμένο «Νομαρ¬ 
χιακό Γενικό Νοσοκομείο Σερρών», στο σωστό «Νομαρ¬ 
χιακό Γενικό Νοσοκομείο Διδυμοτείχου». 


(Από το Υπουργείο Υγείας και Πρόνοιας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




